হংকংয়ের হাউজিং কমপ্লেক্সের ৭টি বহুতলে ভয়াবহ অগ্নিকাণ্ড, মৃত কমপক্ষে ১৩

ওয়েবডেস্ক- দাউ দাউ করে জ্বলছে বহু আবাসন। চারদিকে শুধুই আর্তনাদ, চিৎকার, হাহাকার। হংকং-এর সাতটি বহুতল ভবনে ( Seven High-Rise Apartment) ভয়ঙ্কর অগ্নিকাণ্ড। এখনও পর্যন্ত ১৩ জনের প্রাণহানির খবর পাওয়া গেছে। প্রথমে ৯ জনের মৃত্য সংবাদ নিশ্চিত করা হয়। পরে জানা যায় হাসপাতালে ভর্তি আরও কয়েকজনের মৃত্যুর খবর পাওয়া যায়। ১৫ জন অগ্নিদগ্ধ হয়েছে।

প্রথমে একটি বহুতলে আগুন লাগে। সেখান থেকেই এই আগুন ছড়িয়ে পড়ে পাশের বহুতলগুলিতে। ভবনের মধ্যে দমবন্ধ হয়ে একাধিক মানুষে মৃত্যু হয়। বুধবার হংকংয়ের (Hong Kong) হাউজিং কমপ্লেক্সে (Hong Kong housing complex)  এই আগুন (Fire Breaks) লাগে। প্রায় ৭০০ মানুষকে নিরাপদে সরানো হয়েছে। ঘটনাস্থলে রয়েছে ১২৮টি দমকল, ৫৭টি অ্যাম্বুলেন্স কাজ করছে।

আরও পড়ুন-  ফের পাক হামলা আফগানিস্তানে

নিউ টেরিটরিজের তাই পো জেলার আবাসন কমপ্লেক্সের বাইরের দিকে একটি বাঁশের ভারা। সেখান থেকে আগুন দ্রুত ছড়িয়ে পড়ে। জানা গেছে, এই হাউজিং কমপ্লেক্সটিতে প্রায় ২০০০ টি অ্যাপার্টমেন্ট রয়েছে, আনুমানিক ৪৮০০ মানুষের বাস। ভবনগুলি একটির সঙ্গে একটি লাগানো। একদম গায়ে গায়ে ঘেঁষানো বলেই আগুন একটি থেকে অন্যটিতে দ্রুত ছড়িয়ে পড়ে। ঘটনাস্থলে রয়েছে দমকল। জল ছাড়াও মই ব্যবহার করে আগুন নেভানোর চেষ্টা করছেন দমকল বাহিনী। এদিন দুপুরে এই অগ্নিকাণ্ডের ঘটনা ঘটে। সর্বোচ্চ স্তরের তীব্রতার স্তর ৫-  বলে জানিয়েছে দমকল।

দেখুন আরও খবর-