ভারত-সহ ৪ দেশে স্বমহিমায় মুক্তি পাচ্ছে ইমরান-ইয়ামির ‘হক’

কলকাতা: ধর্মীয় বিতর্কে জড়ালেও শেষমেশ সেন্সর ছাড়পত্র পেল ইমরান হাসমি (Emraan Hashmi) ও ইয়ামি গৌতম (Yami Gautam) অভিনীত ‘হক’ (Haq Movie)। ভারত-সহ ৪ দেশে একসঙ্গে মুক্তি পাবে ৭ নভেম্বর। কোন কোন দেশে মুক্তি পাচ্ছে হক?

ধর্মীয় ভাবাবেগে আঘাতের অভিযোগে আদালতের দ্বারস্থ হয়েছিল শাহ বানোর পরিবার। দাবি উঠেছিল, ইমরান হাসমি ও ইয়ামি গৌতম অভিনীত ‘হক’ সিনেমা ইসলাম ধর্মাবলম্বীদের অনুভূতিতে আঘাত করতে পারে। এমনকি ছবির নির্মাতারা শাহ বানোর পরিবারের কাছ থেকে অনুমতিও নেননি বলে অভিযোগ। সে কারণে ছবির মুক্তি স্থগিত রাখার আবেদন জানানো হয় ইন্দোর হাই কোর্টে। জটিলতার মাঝেও শেষ পর্যন্ত বাধা কাটল। জানা গিয়েছে, সেন্সর বোর্ডের তরফে ছবির কোনও দৃশ্য বা সংলাপে কাঁচি চালানো হয়নি। অর্থাৎ, আদালত মামলা গ্রহণ করলেও ‘হক’ মুক্তি পাচ্ছে আনকাট ভার্সনে।

আরও পড়ুন:প্রথমবার ক্যামেরার সামনে বাগদানের আংটি দেখালেন রশ্মিকা

টিজার-ট্রেলার বহুল প্রসংশিত হওয়ার পর রিলিজের অপেক্ষায় দর্শকমহল।ইয়ামি গৌতম এই ছবিতে অভিনয় করেছেন সাজিয়া বানোর চরিত্রে। অধিকারের জন্য লড়াই করা এক মুসলিম নারীর ভূমিকায়। অন্যদিকে তাঁর আইনজীবী আব্বাসের চরিত্রে দেখা যাবে ইমরান হাসমিকে। আগামী ৭ নভেম্বর প্রেক্ষাগৃহে মুক্তির আলো দেখতে চলেছে ‘হক’। ভারতের পাশাপাশি সংযুক্ত আরব আমিরশাহী, অস্ট্রেলিয়া, নিউজিল্যান্ড এবং ব্রিটেনে মুক্তি পাচ্ছে এই ছবি।

অন্য খবর দেখুন